Bugge
        
         (Larvik-slekten)
Store norske leksikon,Historie,Historiske hjelpevitenskaper,Slektsforskning og genealogi,Norske slekter
Bugge er en slekt fra Larvik som stammer fra byfogd i Larvik, Thomas Nielsen Bugge (1630–1691). Han var far til Magnus Bugge (ca. 1660–1718) og Ulrik Bugge (ca. 1674–1716), som begge var skippere og redere i Larvik. Til Magnus Bugges etterslekt hører blant annet språkforskeren, professor (Elseus) Sophus Bugge (1833–1907) og dennes sønn historikeren, professor Alexander Bugge (1870–1929).
Fra Ulrik Bugge stammer blant andre distriktslege Johan Carl Bugge (1847–1902), som var far til myntmester på Kongsberg, senere direktør for Norges geologiske undersøkelse, dr.philos. Carl Bugge (1881–1968), og til statsgeolog, dr.philos. Arne Bugge (1887–1968). Carl Bugge var far til byrettsjustitiarius i Trondheim, Kjeld Bugge (1912–1990), og professor Jens Andreas Werenskiold Bugge (1913–1984). Les mer i Store norske leksikon Bugge genealogi Litteratur Bugge, Kjeld: Ulrik-slekten Bugge, 1948  Wasberg, Gunnar Christie: Larvik-slekten Bugge : Magnus-gren, [1995]